wickkiey/tamil-wikipedia-markdown huggingface dataset:
# தேசிய கைவினைப் பொருட்கள் விருது


**தேசிய கைவினைப்பொருட்கள் விருது** (National Handicrafts Award) என்பது கைவினைப்பொருட்களின் மேம்பாட்டிற்கான சிறப்பான பங்களிப்பை அளிப்பவர்களின் திறனை அங்கீகரிப்பதற்காக திறமை வாய்ந்த கைவினை கலைஞர்களுக்கு இந்திய அரசு வழங்கும் ஒரு விருது ஆகும். இந்த விருதின் முக்கிய நோக்கம் கைவினைத் துறையில் சிறந்த கைவினை கலைஞர்களுக்கு அங்கீகாரம் அளிப்பதாகும்.இந்த விருது இந்தியாவின் கைவினைக் கலைஞர்களுக்கான மிக உயர்ந்த விருது ஆகும்.  

இந்த விருதை இந்தியக் குடியரசுத் தலைவர் வழங்குகிறார். சிறந்த கைவினைக் கலைஞர்களுக்கு ஷில்ப் குரு (Shilp Guru)விருதும், சிறந்த நெசவாளர்களுக்கு சான்ட் கபீர் விருதும் (Sant Kabir) வழங்கப்படுகிறது. இந்த விருதுகள் 1965 இல் அறிமுகப்படுத்தப்பட்டது.
# செம்போடை ருக்மணி வரதராஜன் பொறியியல் கல்லூரி


ருக்மணி அம்மாள் கல்வி அறக்கட்டளை 1994 ஆம் ஆண்டில் நாகப்பட்டினம் மாவட்டத்தின் செம்போடையில் ஆர். வரதராஜன் என்பவரால் நிறுவப்பட்டது. பின்பு செம்போடை ருக்மணி வரதராஜன் பொறியியல் கல்லூரி 2009 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.  
## இடம்
இக்கல்லூரி செம்போடை, வேதாரணியம் தாலுகா, நாகப்பட்டினம் மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# தனலட்சுமி சீனிவாசன் பொறியியல் கல்லூரி


தனலட்சுமி சீனிவாசன் பொறியியல் கல்லூரி 2001 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) , தேசிய கல்வி தரகட்டுபாட்டு நிறுவனம்(NAAC), சர்வதேச தரநிர்ணய அமைப்பு (ISO), யிருந்தும் இக்கல்லூரி அங்கீகாரம் பெற்றது.  
## இடம்
இக்கல்லூரி துறையூர் சாலை, பெரம்பலூர் மாவட்டத்தில் அமைந்துள்ளது  
## படிப்புகள்
இக்கல்லூரியில் மின் மற்றும் மின்னணு பொறியியல், கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# தனலட்சுமி சீனிவாசன் ஆராய்ச்சி மற்றும் தொழில்நுட்ப நிறுவனம்


தனலட்சுமி சீனிவாசன் ஆராய்ச்சி மற்றும் தொழில்நுட்ப நிறுவனம் 2012 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE),யிருந்தும் இக்கல்லூரி அங்கீகாரம் பெற்றது.  
## இடம்
இக்கல்லூரி தேசிய நெடுஞ்சாலை -45, திருச்சி - சென்னை பிரதான சாலை,  
சிறுவாச்சூர், பெரம்பலூர் மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# எலிசபெத் பொறியியல் தொழில்நுட்பக் கல்லூரி


எலிசபெத் பொறியியல் தொழில்நுட்ப கல்லூரி 2013 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) ,யிருந்தும் இக்கல்லூரி அங்கீகாரம் பெற்றது.  
## இடம்
இக்கல்லூரி செல்கிரிம் நிலம், அன்னமங்கலம், வேப்பாந்தத்தாய் தாலுகா பெரம்பலூர் மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ரோவர் பொறியியல் மற்றும் தொழில்நுட்பக் கல்லூரி


ரோவர் பொறியியல் மற்றும் தொழில்நுட்ப கல்லூரி 2009 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) , தேசிய கல்வி தரகட்டுபாட்டு நிறுவனம் (NAAC) யிருந்தும் இக்கல்லூரி அங்கீகாரம் பெற்றது.  
## இடம்
இக்கல்லூரி எளம்பலூர் கிராமம் பெரம்பலூர் மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# பில்லி ஐலிஷ்


**படைப்புகள் :**  

1."வென் வீ ஆல் கோ ஆஸ்லீப் வேர் டு வி கோ?"  

2. பிங்கர்ஸ் கிராஸ்ட்  

3. ஐடோன்ட்வானபியுஎனிமோர்  

4.ஓசன் ஐஸ்  

5. க்ஸேநீ  

6. லவ்லி  

7. விஷ் யூ வேர் கே  

8. லிசன் பிபோர் ஐ கோ  

9. வென் த பார்ட்டீஸ் ஓவர்  

10. மை ஸ்டிரேன்ஜ் அடிக்ஷன்  

11. 8  

12. ஆல் த குட் கார்ல்ஸ் கோ டு ஹெல்  

13. பேட் கய்  

14.பரி அ பிரண்டு  

15. கம் அவுட் ஆன்ட் பிலே  

16. எவ்ரீதிங் ஐ வான்டட்  

17. குட் பாய்  

18. ஐ லவ் யு  

19. நோ டைம் டு டை  

20. யு ஷுட் ஸீ மி இன் அ கிரவுன்  

21. வென் ஐ வாஸ் ஓல்டர்  

22. இலோமிலோ
# நாக்வா பௌத்


**நாக்வா பௌத் (Nagwa Fouad)** (1943 சனவரி 17) அவதேப் முகமது என்ற இயற்பெயரில் பிறந்த இவர் எகிப்திய இடையாட்ட நடனக் கலைஞர் ஆவார்.  

## குடும்பம்
நாக்வா அலெக்சாந்திரியாவின் அகாமியில் ஒரு நடுத்தர வர்க்க எகிப்திய குடும்பத்தில் அவதேப் முகமதுவாக பிறந்தார். பின்னர் இவர் தனது எகிப்திய நாட்டுப்புறப் பாடல்களை மிகவும் கலைசார்ந்த ஒலியாக மாற்றினார்.  

## தொழில்
இவர் 1960களின் முற்பகுதியில் இடையாட்ட நடனமாடத் தொடங்கினார். 1976ஆம் ஆண்டில், இசையமைப்பாளர் முகமது அப்தெல் வகாப் தனது இடை நடன நிகழ்ச்சிக்காக *"அமர் அர்பதாசர்"* (ஒரு பிரபலமான எகிப்திய சொல் 14 வது (நாள்) முழு நிலவு என்று பொருள்படும்) என்ற தலைப்பில் ஒரு முழு இசை நிகழ்ச்சியை எழுதினார். இது பாரம்பரிய கிழகத்திய நடனத்திலிருந்து மேடை நிகழ்ச்சிகளுக்கு மாற்றப்பட்டது.  
### இசைத்தொகுப்பு
எகிப்திய பிரபல வயலின் கலைஞரும், இசையமைப்பாளரும் மற்றும் நடத்துனரான *அகமத் பௌத் ஆசனுடன்* பௌத் திருமணம் செய்து கொண்ட பிறகு, தனது மேடை நிகழ்ச்சியான *அட்வோவா எல்-மதீனா* (சிட்டி லைட்ஸ்) என்பதில் நடனமாடினார். இதில் அப்தெல் கலீம் அபீசு,, பாய்சா அகமது, சாடியா மற்றும் சபா போன்ற கலைஞர்கள் நடித்திருந்தனர். அகமத் பௌத் ஆசனின் பல இசைத் தொகுப்புகளில் பௌத் இடம்பெற்றிருந்தார்.  

பௌத் கூறுகிறார்: "ஆசன் எனது திறமைகளை வளர்த்தார். . . நான் ஒரு பெரிய நட்சத்திரமாக இருக்க விரும்பியதால் எனது திறமையைப் படிப்பதற்கும் வேலை செய்வதற்கும் முக்கியத்துவத்தை அவர் எனக்குக் கற்றுக் கொடுத்தார். " இவர் *நெல்லி மஸ்லூம் நடனப் பள்ளியில்* சில மேற்கத்திய நடனங்களையும் பயிற்றுவித்தார். மேலும் உருசிய ஆசிரியர்களுடன் மேற்கத்திய நாட்டுப்புறக் கதைகளைப் படிக்க தேசிய நடனக் குழுவில் சேர்ந்தார். நாக்வா பௌத் தனது "அயோப் எல்-மஸ்ரி" மற்றும் "பகியா வா யாசின்" ஆகியவற்றின் நடனக்களில் இவர் பயன்படுத்திய நடன பாணி மற்றும் கண்கவர் நுட்பங்கள் பாராட்டைப் பெற்றது.  

## இடையாட்டம்
1976ஆம் ஆண்டில், இசையமைப்பாளர் மொகமது அப்தெல்-வகாப் இவருக்காக "கமர் அர்பா-தசார்" (ப்ளூ மூன் அல்லது 14 வது சந்திரன்) என்ற பாடலை எழுதினார். இந்த பாடலுக்கான இவரது மேடை செயல்திறன் மேடையில் இடையாட்ட நடனம் வழங்கப்பட்ட விதத்தை மாற்ற அனுமதித்தது. இது பாரம்பரிய கிழகத்திய நடனத்திலிருந்து நடனமாடிய பகட்டான காட்சியாக மாற்றியது. முன்பை விட அதிக வியத்தகு கூறுகளையும் சேர்த்தது.  

இந்த அமைப்பு பௌத்திற்கு ஒரு மாற்றமாக அமைந்தது: "தகியா காரியோகா மற்றும் சாமியா கமலின் கிழகத்திய நடனத்தை நெய்மாவின் அக்ரோபாட்டிக் பாணியுடன் இணைக்க முடிந்தது. மேலும் ஒரு வியத்தகு மேடை நிகழ்ச்சியை உருவாக்கியது" என்று பௌதி விடுதிகளில் மேடை நிகழ்ச்சிகளையும், தொலைக்காட்சிக்கான தயாரிப்புகளையும் பல ஆண்டுகளாக நிகழ்ச்சிகளை வழங்கியுள்ளார். சில சமயங்களில் நாட்டுப்புற பாடகர் பத்மா செர்கானுடன், மற்றும் பெரும்பாலும் பிற நடனக் கலைஞர்களின் குரலிசை குழுக்களுடன் இவர் நடனமாடியுள்ளார். பௌத் தனது சொந்த நடனக் குழுவையும் நிறுவினார். ஆனால் அது நீண்ட காலம் நீடிக்கவில்லை. பின்னர் இவர் நடனத்திலிருந்து ஓய்வு பெற முயன்றார். மேடையில் மற்றும் சினிமாவில் நடித்த இவர் இறுதியாக ஒரு சினிமா தயாரிப்பாளரானார்.
# பீட்டர் ராபிட் (திரைப்படம்)

**பீட்டர் ராபிட்** (*Peter Rabbit*) என்பது 2018 ஆம் ஆண்டிய 3 டி லைவ்-ஆக்சன் / கம்ப்யூட்டர்-அனிமேஷன் நகைச்சுவைத் திரைப்படமாகும், இது பீட்ரிக்ஸ் பாட்டர் என்ற குழந்தை இலக்கிய எழுத்தாளர் எழுதிய *தி டெல் ஆப் பீட்டர் ராபிட்* கதைகளை அடிப்படையாகக் கொண்டு ராப் லைபர் மற்றும் கிளக் இணந்து எழுதிய கதையை கிளக் இயக்கியுள்ளார். இந்த படத்தில் ஜேம்ஸ் கோர்டன், முதன்மை பாத்திரத்துக்கு குரல் பின்னணி குரங் கொடுத்தும் ரோஸ் பைர்ன், டோம்ஹால் க்ளீசன், சாம் நீல் ஆகியோர் முதன்மைப் பாத்திரங்களில் நடித்துள்ளனர். மேலும் பிற பாத்திரங்களுக்கு டெய்ஸி ரிட்லி, எலிசபெத் டெபிக்கி, மார்கோட் ரொப்பி ஆகியோர் முயல் கதாபாத்திரங்களுக்கு பின்னணி குரல் கொடுத்துள்ளனர். இது ஆஸ்திரேலிய அமெரிக்கக் கூட்டு தயாரிப்பு ஆகும். இந்த படம் 2018 பெப்ரவரி 9, அன்று வெளியிடப்பட்டு, உலகளவில் 1 351 மில்லியன் அமெரிக்க டாலர் வசூலித்தது. இதன் அடுத்த பகுதியான பீட்டர் ராபிட் 2: தி ரன்அவே 2020 ஆகத்து 7, அன்று வெளியிடப்பட உள்ளது.  

## கதைச்சுருக்கம்
முயல்களின் பாரம்பரிய வாழிட வனப்பகுதியில் ஜோ என்னும் பெரியவர் விவசாயிம் செய்கிறார். இதற்கு எதிராக முயல்களின் தலைவனாக பீட்டர் தலைமையிலான முயல்கள் அட்டகாசம் செய்கின்றன. பெரியவர் ஜோவின் உறவினரான தாமஸ் என்ற இளைஞன் தோட்டத்தின் பொறுப்பை ஏற்கிறான். இதன்பிறகு முயல்களை கடுமையாக தாமஸ் ஒடுக்குகிறான். இதற்கிடையில் முயல்களுக்கு நட்பான பியா என்னும் பெண்ணுடன் தமஸ் நெருக்கம் காட்டுகிறான். இவர்களின் நெருக்கத்தைப் பிரிக்க தாமஸ் முயலும் அதன் தோழர்களும் முயல்கின்றனர். இந்த முயல்களுக்கு ஜோவும் பதிலடி தருகிறான். இந்தக் களோபரங்களே படத்தின் கதை.
# ஹாங்க் பிம்


**ஹாங்க் பிம்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ, ஜாக் கிர்பி, லாரி லிபர் ஆகியோர் உருவாக்கியுள்ளனர். ஹாங்க் பிம்பின் முதல் தோற்றம் ஜனவரி 1962 இல் இருந்தது ஆஸ்டோனிஷ் #27 என்ற கதையில் இருந்து தோற்றுவிக்கப்பட்டது.  

இவரின் கதாபாத்திரம் ஒரு புனைகதை விஞ்ஞானியாக சித்தரிக்கப்பட்டது. இவர் கதாபாத்திரம் ஆன்ட் மேன் போன்று தனது உடலை ஒரு பூச்சியின் அளவிற்கு சுருங்கக்கூடிய சக்தியை கொண்டவர்.  

இந்த பாத்திரம் இயங்குபட படங்கள், நிகழ்பட ஆட்டம் மற்றும் தொலைக்காட்சி தொடர்களில் தோற்றுவிக்கப்பட்டது. மார்வெல் திரைப் பிரபஞ்சம் இந்த கதாபாத்திரத்தை நடிகர் மைக்கேல் டக்ளஸ் மூலம் ஆண்ட்-மேன் (2015), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் இவரின் கதாபாத்திரம் அறியப்பட்டது.  

## திறன்கள்
- எறும்பியல் ஆராய்ச்சியில் முன்னணி பெற்றவர்
- அதி புத்திசாலி
- கிட்டத்தட்ட நுண்ணியத்திலிருந்து 100 அடி பிரம்மாண்டமாக அளவு மாறுதல்
- அளவு மாற்றும் திறமை
- சுருங்கிய நிலையில் சாதாரண அளவின் வலிமையானவர்
- ஒட்டப்பட்ட இறக்கைகளைப் பயன்படுத்தி விமானம்
- எறும்புகளுடன் தொடர்பு கொள்ளகூடிய திறமை
- சுறுசுறுப்பு, சகிப்புத்தன்மை, வலிமை

## திரைப்படங்கள்
- 2015: ஆண்ட்-மேன்
- 2018: ஆன்ட்-மேன் மற்றும் தி வாஸ்ப்
- 2019: அவெஞ்சர்ஸ்: எண்ட்கேம்
# சந்த் கபீர் விருது

**சந்த் கபீர் விருது** *(Sant Kabir Award)* என்பது கைத்தறி பாரம்பரியத்தை உயிரோடு வைத்திருப்பதில் மதிப்புமிக்க பங்களிப்பைச் செய்கின்ற சிறந்த நெசவாளர்களுக்கு வழங்கப்படும் இந்திய அரசு விருது ஆகும்.  
பாரம்பரியமான திறமைகளையும் வடிவமைப்புகளையும் பற்றிய அறிவைப் பரவலாக்குதன் மூலம் கடந்த காலத்திற்கும் நிகழ்காலத்திற்கும் எதிர்காலத்திற்கும் இடையிலான தொடர்புகளை உருவாக்க வேண்டும் என்பதற்காக  
இந்திய அரசால் உருவாக்கப்பட்டதாகும்.  

15 ஆம் நூற்றாண்டின் விசித்திரமான கவிஞரும் இந்தியாவின் ஆன்மீக கவிஞரும் துறவியுமான கபீர் தாசரை நினைவு செய்யும் விதமாக  இந்த விருதுக்கு இப்பெயரிடப்பட்டது.  

1965 இல் அறிமுகப்படுத்தப்பட்ட  இந்த விருதானது திறமை வாய்ந்த கைவினைக் கலைஞர்கள், நெசவாளர்களுக்காகவும் இந்தியக் குடியரசுத் தலைவரால் வழங்கப்படுகிறது.  

## தொகுத்துணர்தல்
ஒவ்வொரு ஆண்டும், வெற்றி பெறுபவர்களை இரண்டு கட்ட தேர்வு முறைகள் பயன்படுத்தப்படுகிறது. முதல் கட்ட தேர்வு அந்தந்த மண்டல இயக்குநர்களின் மட்டத்தில் செய்யப்படும். இறுதித் தேர்வானது கைத்தறி மேம்பாட்டு ஆணையாளரின் உயர்மட்ட தேர்வுக் குழுவால் செய்யப்படுகிறது. விருதானது ஒருதங்க நாணயமும், ஒரு சால்வையும், மேற்கோள்கள் அடங்கிய சான்றிதழையும் கொண்டுள்ளது. இது தவிர, ஒரு வருட காலப் பகுதியில் 10 விதமான புதிய, உயர்ந்த சிறப்பம்சங்களுடைய, மேன்மையான, உயர்தரமான அழகியல் பொருட்களை உற்பத்தி செய்வதற்காகவும் ரூ. 6 லட்சம் நிதி உதவியும் வழங்கப்படும்.  

மேலும் இந்திய அரசானது, இனக் கலவரங்களின் போதும் இன மோதல்களின் போதும் தைரியமாக செயல்பட்டவர்களை பாராட்டும் விதமாக 1990 ஆம் ஆண்டு முதல் கபீர் புரஸ்கார் விருதை (Kabir Puraskar award) இந்திய உள்துறை அமைச்சகம்  
வழங்குகிறது.
# பீட்டர் ராபிட் 2: தி ரன்அவே


**பீட்டர் ராபிட் 2: தி ரன்அவே** (*Peter Rabbit 2: The Runaway* ) (பிற பிராந்தியங்களில் ***பீட்டர் ராபிட் 2*** என பெயர் சுருக்கப்பட்டது) என்பது வெளி வரவிருக்கும் 2020 ஆண்டைய அமெரிக்க லைவ் ஆக்சன் / கணினி அனிமேஷன் நகைச்சுவைத் திரைப்படம் ஆகும். இப்படமானது பேட்ரிக் பர்லீக் மற்றும் கிளக் எழுதில், வில் கிளக் இயக்கத்தில் வெளிவருகிறது. இந்த படம் 2018 இன் *பீட்டர் ராபிட்டின்* தொடர்ச்சியாகும். இது பீட்ரிக்ஸ் பாட்டர் என்ற குழந்தை இலக்கிய எழுத்தாளர் எழுதிய *தி டெல் ஆப் பீட்டர் ராபிட்* கதைகளை அடிப்படையாகக் கொண்டது. இந்த படத்தில் ஜேம்ஸ் கோர்டன் முதன்மை பாத்திரத்துக்கு பின்னணி குரல் கொடுத்தும், ரோஸ் பைரன், டோம்ஹால் க்ளீசன், மற்றும் டேவிட் ஓயிலோவோ ஆகியோர் நேரடி பாத்திரங்களில் நடித்துள்ளனர். மேலும் பிற பாத்திரங்களுக்கு எலிசபெத் டெபிக்கி மற்றும் மார்கோட் ரொப்பி ஆகியோர் முயல் கதாபாத்திரங்குள்ளு பின்னணி குரல் கொடுத்துள்ளனர்.  

முதலில் இப்படத்தை 2020 ஏப்ரலிலேயே வெளியிட திட்டமிடப்பட்டது. ஆனால் *பீட்டர் ராபிட் 2: ரன்அவே* 2019–20 கொரோனா வைரஸ் தொற்றுநோய் காரணமாக தாமதமானது. இப்படத்தை சோனி பிக்சர்ஸ் கொலம்பியா பிக்சர்ஸ் முத்திரையைக் கொண்டு 2020 ஆகஸ்ட் 7 ஆம் தேதி அமெரிக்காவில் திரையரங்கில் வெளியிட திட்டமிடப்பட்டுள்ளது. இருப்பினும், சோனி பிக்சர்ஸ் அனிமேஷன் இந்த படத்தில் ஈடுபடாது, 2016 ஆம் ஆண்டின் *தி ஆங்கிரி பேர்ட்ஸ் திரைப்படத்திலிருந்து* இது இரண்டாவது அனிமேஷன் படம்.  

## கதைச்சுருக்கம்
இப்படத்தின் முதல்பாகமாகிய பீட்டர் ராபிட்டின் படத்தின் கதையில், முயல்களின் வாழிட வனப்பகுதியில் விவசாயிம் செய்கிறனர்ர். இதற்கு எதிராக முயல்களின் தலைவனாக பீட்டர் தலைமையிலான முயல்கள் அட்டகாசம் செய்கின்றன. தோட்டத்துக்கு புதியதாக பொறுப்புக்கு வரும் தாமஸ் மயல்களை கடுமையாக ஒடுக்குகிறான். இந்நிலையில் முயல்களுக்கு நட்பான பியா என்னும் பெண்ணுடன் தமஸ் நெருக்கம் காட்டுகிறான். இவர்களின் நெருக்கத்தைப் பிரிக்க தாமஸ் முயலும் அதன் தோழர்களும் முயல்கின்றனர். இந்த முயல்களின் இந்த நடவடிக்கைகளுக்கு ஜோவும் பதிலடி தருகிறான். இந்தக் களோபரங்களே முதல் பாகத்தின் கதை. அதன் தொடர்ச்சியாக எடுக்கப்பட்ட இப்படத்தில் பியா - தாமஸ் காதலானது திருமணம்வரை முன்னேறுகிறது. அதை விரும்பாத பீட்டர் முயலும் அதன் புதிய சகாகளும் நிலம், நீர், வானம் என மூன்று பகுதிகளிலும் சாகசங்களில் ஈடுபடுகின்றனர். என்பதாக உள்ளது.
# குவிக்சில்வர்


**குவிக்சில்வர்** என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரம் ஸ்டான் லீ மற்றும் ஜாக் கிர்பி ஆகியோரால் உருவாக்கப்பட்டது. குவிக்சில்வரின் முதல் தோற்றம் மார்ச் 1964 இல் அன்கேனி எக்ஸ்-மென் #4 இல் இருந்து தோற்றுவிக்கப்பட்டது. இந்த கதாபாத்திரம் எக்ஸ்-மென் மற்றும் அவென்ஜர்ஸ் போன்ற தொடர்களில் அறிமுகப்படுத்தப்பட்டது. வரலாற்று ரீதியாக அவென்ஜர்ஸ் அணி உறுப்பினராக சித்தரிக்கப்பட்டுள்ளது.  

குவிக்சில்வர் அதிக வேகத்தில் நகரும் மனிதனுக்கு அப்பாற்பட்ட திறனைக் கொண்டுள்ளது. பெரும்பாலான சித்தரிப்புகளில் இவர் ஒரு மனிதனுக்கும் மற்றும் மனிதனுக்கு அப்பாற்பட்ட சக்தி கொண்ட மீநாயகனுக்கும் பிறந்தவனாக சித்தரிக்கப்பட்டுள்ளது. குவிக்சில்வர் பாத்திரம் எக்ஸ் மெனுடன் தொடர்புடைய புனைகதைகளில் எக்ஸ்-மென் அணியின் எதிரியாக அறிமுகப்படுத்தப்பட்டது. பிற்கால கதைகளில் இவர் ஒரு சூப்பர் ஹீரோவாக ஆனார். பெரும்பாலான சித்தரிப்புகளில் ஸ்கார்லட் விட்ச்சின் இரட்டை சகோதரராகவும், மக்னெட்டோவின் மகனாகவும் மற்றும் போலரிஸின் அரை சகோதரராகவும் சித்தரிக்கப்பட்டுள்ளது.  

காமிக் புத்தகங்களின் வெள்ளி காலத்தில் அறிமுகமான குவிக்சில்வர் பல தசாப்தங்களாக மார்வெல் தொடர் தொடர்ச்சியில் இடம்பெற்றுள்ளார். இவர் குவிக்சில்வர் என்ற தொடரிலும் மற்றும் அவென்ஜர்ஸ் என்ற மீநாயகன் தொடரிலும் வழக்கமான குழு உறுப்பினராக நடித்தார். 2006 ஆம் ஆண்டில் ஐ.ஜி.என் அவர்களின் "எல்லா நேரத்திலும் சிறந்த 25 எக்ஸ்-மென்" பட்டியலில் குவிக்சில்வர் 23வது இடமும் மற்றும் "சிறந்த 50 அவென்ஜர்ஸ்" பட்டியலில் 44வது இடமும் பிடித்தார்.  

இந்த பாத்திரம் திரைப்படம், தொலைக்காட்சி மற்றும் நிகழ்பட ஆட்ட தழுவல்களிலும் தோன்றியுள்ளது. குவிக்சில்வரின் பாத்திரம் இரண்டு தனித்தனி நேரடி திரைப்படங்களில் இரண்டு வெவ்வேறு திரைப்பட நிறுவனங்களால் தழுவப்பட்டுள்ளன. நடிகர் ஆரோன் டெய்லர் ஜான்சன் என்பவர் இந்த கதாபாத்திரத்தை மார்வெல் திரைப் பிரபஞ்சம் உரிமையில் கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015) இல் சிறப்புத் தோற்றத்தில் நடித்தார். மற்றும் நடிகர் இவான் பீட்டர்ஸ் என்பவர் 20ஆம் சென்சுரி பாக்ஸ் உரிமையில் எக்சு-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016) எக்ஸ்-மென்: டார்க் பீனிக்ஸ் (2019) மற்றும் சிறப்புத் தோற்றம் டெட்பூல் 2 (2018) போன்ற திரைப்படங்களில் நடித்துள்ளார்.
# நைனா தேவி (பாடகர்)

**நைனா தேவி** (27 செப்டம்பர் 1917 - 1 நவம்பர் 1993) மேலும் **நைனா ரிப்ஜித் சிங்** என்றும் அழைக்கப்படுபவர், இந்துஸ்தானி பாரம்பரிய இசையின் இந்திய பாடகர் ஆவார். தும்ரி இசையால் மிகவும் பிரபலமான இவர் தாத்ரா மற்றும் கசல் (இசை) பாடியுள்ளார். இவர் அகில இந்திய வானொலியில் இசை தயாரிப்பாளராகவும் பின்னர் தூர்தர்ஷனிலும் இருந்தார். தனது இளம் வயதிலேயே கிர்ஜா சங்கர் சக்ரவர்த்தியிடம் இசை பயிற்சியைத் தொடங்கினார். பின்னர் 1950 களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான் மற்றும் பெனாரஸ் கரானாவின் ரசூலன் பாய் ஆகியோரிடம் மீண்டும் இசை பயிற்சியைத் தொடங்கினார். கொல்கத்தாவில் ஒரு பிரபுத்துவ குடும்பத்தில் பிறந்த இவர், 16 வயதில் கபூர்தலா மாநில அரச குடும்பத்தில் திருமணம் செய்து கொண்டார். 1949 இல் கணவர் இறந்த பின்னரே இசை நிகழ்ச்சிகளில் பாடத் தொடங்கினார். பின்னர் இவர் டெல்லிக்கு குடிபெயர்ந்தார்.  

1974 ஆம் ஆண்டில், இந்திய அரசின்<nowiki/>நான்காவது மிக உயர்ந்த கவுரவ விருதானபத்மசிறீ அவருக்கு வழங்கப்பட்டது.  

## ஆரம்பகால வாழ்க்கை மற்றும் பயிற்சி
நிலினா சென் (நைனா தேவி) கொல்கத்தாவில் ஒரு பிரபுத்துவ பெங்காலி குடும்பத்தில் பிறந்தவர். இவரது தாத்தா கேசுப் சந்திர சென், தேசியவாத தலைவரும் பிரம்ம சமாஜ இயக்கத்தின் சமூக சீர்திருத்தவாதியும் ஆவார். ஐந்து உடன்பிறப்புகளில் ஒருவரான (சுனித், பினிதா, சாதோனா, நிலினா மற்றும் பிரதீப்), நிலினா அவர்களின் பெற்றோர்களான பேரறிஞர் சரல் சந்திர சென் மற்றும் நிர்மலா (நெல்லி) ஆகியோரிடமிருந்து தாராளமய வளர்ப்பு முறையில் வளர்ந்தார். இவரது மாமா பஞ்சு, இளம் நிலினாவை அங்கர்பலாவின் இசை நிகழ்ச்சிக்கு உள்ளூர் அரங்கிற்கு அழைத்துச் சென்றபோது இவருக்கு இசையில் ஆர்வம் ஏற்பட்டது. அதன்பிறகு, மஸ்ஜித் பாரி தெருவில் உள்ள தனது வீட்டில் அகுர்பாலாவைக் கேட்கச் சென்றார். இறுதியில் பிரபல பாடகரும் ஆசிரியருமான வங்காளத்தில் கயால் பாரம்பரியத்தை புத்துயிர் பெறுவதில் பெயர் பெற்ற கிரிஜா ஷங்கர் சக்ரவர்த்தியிடம் (1885-1948) ஒன்பது ஆண்டுகள் பயிற்சி பெற்றார்.  

1934 ஆம் ஆண்டில், தனது 16 வயதில், கபுர்தலா மாநிலத்தைச் சேர்ந்த ராஜா சரஞ்சித் சிங்கின் மூன்றாவது மகனான ரிப்ஜித் சிங் (பி. 1906) என்பவரை மணந்தார். திருமணத்திற்குப் பிறகு இவர் பஞ்சாபில் உள்ள கபுர்தலாவுக்குச் சென்றார். மேலும் இவர் தொடர்ந்து பாட அனுமதிக்கப்படவில்லை. 1949 ஆம் ஆண்டு இவரது கணவர் இறந்த போது, இவரது வயது 32 ஆகும்.  

## தொழில்
1949 இல் கணவர் இறந்த பிறகு, அவர் தில்லிக்கு குடிபெயர்ந்து தனது வாழ்நாள் முழுவதும் தில்லியில் கழித்தார். தில்லியில் கலை புரவலரும் டி.சி.எம் ஸ்ரீராம் குழுமத்தின் லாலா சரத் ராமின் மனைவியுமான சுமித்ரா சரத் ராமுடன் தொடர்பு கொண்டார். பின்னர் தில்லியில் ஒரு சிறிய கலை நிகழ்ச்சியான ஜான்கர் கமிட்டியை நடத்தி வந்தார். இது ஸ்ரீராம் பாரதிய கால கேந்திராவை நிறுவுவதற்கு வழி வகுத்தது. 1952 இல், தேவி அதன் கலை இயக்குநராக இருந்தார். அடுத்த ஆண்டுகளில், தில்லியின் அகில இந்திய வானொலியின் இசை தயாரிப்பாளராகவும், அரசு நடத்தும் தூர்தர்ஷன் தொலைக்காட்சி சேனலுடன் தயாரிப்பாளராகவும் இருந்தார். இதற்கிடையில், தில்லிக்கு வந்தபின், அவர் மீண்டும் தனது இசைப் பயிற்சியைத் தொடங்கினார். முதலில் பாரதிய கலா கேந்திரத்தில் ஆசிரியராக இருந்த ராம்பூர்-சஹாஸ்வான் கரானாவின் டொயன் உஸ்தாத் முஷ்டாக் ஹுசைன் கானிடமும் (இறப்பு: 1964), பின்னர் *தும்ரியின் புராப் ஆங்* பாணியை பெனாரஸ் கரானாவின் ரசூலன் பாயிடமும் கற்றுக் கொண்டார். மேலும் நைனா தேவி என்ற பெயரில் நிகழ்ச்சிகள் நடத்த தொடங்கினார்.
# நாடக கலாசாரதி

**நாடக கலாசாரதி** *(Nataka Kalasarathy)* ஒவ்வோர் ஆண்டும் நாடக ஆசிரியர் ஒருவருக்கு இந்தியாவின் சென்னையிலுள்ள பார்த்தசாரதி சுவாமி சபா வழங்கும் ஒரு பட்டமாகும். இப்பட்டம் ஒரு பொன்னாடை, சான்றிதழ் மற்றும் பதக்கம் ஆகியவற்றுடன் ரூபாய் 5000 பணமுடிப்பையும் கொண்டதாகும் .  
## விருது பெற்றவர்கள்
- 2002 சுதாராணி இரகுபதி
- 2003 கே.எசு. நாகராசன்
- 2005 எஸ். வி. சேகர்
- 2006 இராது
- 2007 கூத்தபிரான்
- 2008 ஒய். ஜி. மகேந்திரன்
- 2009 கிரேசி மோகன்
- 2010 ஏ.ஆர்.சிறீனிவாசன்
- 2011 கோவை பாது
- 2012 டி.வி.வரதராசன்
- 2014 டி.தி. சுந்தர்ராசன்
- காத்தாடி ராமமூர்த்தி
# ஸ்கார்லட் விட்ச்


**ஸ்கார்லட் விட்ச்** (**சூனியக்காரி**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு பெண் மீநாயகன் கதாபாத்திரம் ஆகும். இந்தக் கதாப்பாத்திரத்தை ஸ்டான் லீ மற்றும் ஜாக் கிர்பி ஆகியோர் உருவாக்கினர். இவரின் முதல் தோற்றம் மார்ச் 1964 இல் அன்கேனி எக்ஸ்-மென் #4 இல் இருந்து தோற்றுவிக்கப்பட்டது. இவர் குவிக்சில்வரின் இரட்டை சகோதரியாக சூப்பர்வில்லனாக சித்திரைக்கப்பட்டது. பெரும்பாலான சித்தரிப்புகளில் இவர் ஒரு விகாரி யாகவும் மனிதநேயமற்ற திறன்களுடன் பிறந்தவராகவும் சித்தரிக்கப்படுகிறார், மேலும் மக்னெட்டோவின் மகளாகவும் கருதப்பட்டார்.  

ஸ்கார்லெட் விட்ச் குறிப்பிடப்படாத வழிகளில் யதார்த்தத்தை மாற்றுவதற்கான திறன்களைக் கொண்டவராகவும் மற்றும் ஒரு சக்திவாய்ந்த சூனியக்காரி ஆகும். ஸ்கார்லெட் விட்ச் பின்னர் அவென்ஜர்ஸ் மீநாயகன் அணியின் வழக்கமான உறுப்பினராக சித்தரிக்கப்படுகிறார். இவர் சக மீநாயகன் மற்றும் அணி வீரர் விஷனின் மனைவியும் ஆவார். இவர்களுக்கு தாமஸ் மற்றும் வில்லியம் என்ற இரண்டு மகன்கள் உள்ளனர்.  

இவர் பாத்திரம் இயங்குபடம் செய்யப்பட்ட திரைப்படங்கள், தொலைக்காட்சித் தொடர்கள், ஆர்கேட் மற்றும் நிகழ்பட ஆட்டம் மற்றும் மார்வெல் தொடர்பான பிற வணிகப் பொருட்களிலும் சித்தரிக்கப்பட்டார். மார்வெல் திரைப் பிரபஞ்சம் உரிமையில் கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.  

## திரைப்படங்கள்
- 2014: கேப்டன் அமெரிக்கா: த வின்றர் சோல்யர்
- 2015: அவெஞ்சர்ஸ்: ஏஜ் ஆஃப் அல்ட்ரான்
- 2016: கேப்டன் அமெரிக்கா: சிவில் வார்
- 2018: அவென்ஜ்ர்ஸ் : இன்பினிட்டி வார்
- 2019: அவெஞ்சர்ஸ்: எண்ட்கேம்
# யுவான்யுவான் தான்



**யுவான் யுவான் தான் (Yuan Yuan Tan)** 1977இல் சாங்காயில் பிறந்த இவர் சான் பிரான்சிஸ்கோ பாலேவில் ஒரு முதன்மையான நடனக் கலைஞர் ஆவார். இவர் தனது 11 வயதில் சாங்காய் நடனப் பள்ளியில் நுழைந்தார். ஆரம்பத்தில் இவரது தந்தை இதை எதிர்த்தார். ஏனெனில் இவர் ஒரு மருத்துவ மருத்துவராக வேண்டும் என்று அவர் விரும்பினார். இருப்பினும், இவரது தாயார் இவருக்கு மிகவும் ஆதரவாக இருந்தார். இவரது தலைவிதி ஒரு நாணயம் சுண்டுவது மூலம் தீர்மானிக்கப்பட்டது - நாணயம் தலையில் இறங்கியது. யுவான் யுவான் டான் தனது நடன வாழ்க்கையைத் தொடங்கினார்.  

## ஆரம்ப ஆண்டுகள்
இவர் சிறு வயதிலேயே பல சர்வதேச விருதுகளை வென்றுள்ளார் முதல் ஜப்பான் சர்வதேச பாலே மற்றும் நவீன நடன போட்டியில் (1993) தங்கப் பதக்கம் மற்றும் நிஜின்ஸ்கி விருது மற்றும் பாரிஸில் நடந்த 5வது சர்வதேச பாலே போட்டியில் (1992) தங்கப் பதக்கம் உட்பட. 18ஆவது வயதில், இவர் சான் பிரான்சிஸ்கோ பாலேவுடன் ஒரு தனி நடனக் கலைஞரானார். இரண்டு ஆண்டுகளுக்குப் பிறகு, 1997ஆம் ஆண்டில், 20ஆவது வயதில், இவர் முதன்மை நடனக் கலைஞராக பதவி உயர்வு பெற்றார். ஒரு பாலே நடனக் கலைஞருக்கான மிக உயர்ந்த பதவியை அடைந்தார். இது வழக்கத்திற்கு மாறாக விரைவான மேல்நோக்கிய பாதையாகும். அந்த காலத்தில் இவர் சான் பிரான்சிஸ்கோ பாலே வரலாற்றில் மிக இளைய முதன்மை நடனக் கலைஞராக இருந்தார்.  

இவர் ஒரு நடன நிறுவனத்தை மார்க்யூ என்ற பெயரில் நிறுவினார். இது அதே காலத்தில் சான் பிரான்சிஸ்கோ பாலே உலகிலேயே மிகச் சிறந்த ஒன்றாக கருதப்படுகிறது. இந்நிறுவனம் நடன இயக்குநர் மார்க் மோரிஸின் வார்த்தைகளில், "வட அமெரிக்காவின் சிறந்த நிறுவனம்" எனப்பட்டது.  

## மேடை
கெல்கி தோமாசனின் *கிசெல்லே*, *ஸ்வான் லேக்*, *ரோமியோ அண்ட் ஜூலியட்*, *நட்கிராக்கர்*, டோமாசன் / போசோகோவின் *டான்* குயிக்சோட், மோரிஸின் *சில்வியா* மற்றும் லுபோவிட்சின் *ஓதெல்லோ ஆகியவற்றில்* முன்னணி பெண் வேடங்களில் இவர் நடனமாடியுள்ளார். டோமாசனின் தி ஃபிப்த் சீசன், சி-லின், சில்வர் லேடர்ஸ், மற்றும் 7 பார் எய்ட், போசோக்கோவின் மாக்ரிட்டோமேனியா, டாம்ன்ட், மற்றும் ஸ்டடி இன் மோஷன், வீல்டனின் கான்டினூம் மற்றும் குவாட்டர்னரி, மற்றும் வெல்ச்சின் து து ஆகியவற்றில் இவர் பாத்திரங்களை ஏற்று நடனமாடினார். அவரது தொகுப்பில் ஆஷ்டனின் தாஸ் பாஸ் டி டியூக்ஸ், *சி*, தீம் மற்றும் மாறுபாடுகளில் பாலன்சினின் *சிம்பொனி*, கான்செர்டோ பரோக்கோ, *ப்ரோடிகல் சன்*, மற்றும் *அப்பல்லோ, டுவாடோ வித்யூட்* வேர்ட்ஸ் *, ராபின்ஸ்* இன் தி நைட் *,* டான்ஸ் அட் எ கேதரிங் *, மற்றும்* டைபக் *, மகரோவாவின்* பக்விடா ஆகியவையும் அடங்கும் *.*  

## நிகழ்ச்சி
*வோக்*, *எஸ்குவேர்* மற்றும் *டாட்லரின்* சீன பதிப்புகளில் இவர் இடம் பெற்றுள்ளார். தற்போது இவர் வான் கிளீஃப் &amp;amp; ஆர்பெல்ஸ் மற்றும் ரோலெக்ஸின் பிளம்பரத் தூதராகவும் உள்ளார். 2013 அக்டோபர் 16, அன்று, டான் டேவிட் எச். கோச் அரங்கத்தில் கிறிஸ்டோபர் வீல்டனின் *கோஸ்ட்ஸ்* மற்றும் *சிண்ட்ரெல்லாவில்* தோன்றினார். அதே ஆண்டு எட்வர்ட் லியாங்கின் *சிம்போனிக்* நடனங்களிலும் தோன்றினார்.
# இலங்கினி

**இலங்கினி** (Lankini) என்பவள் இந்து புராணங்களில் வரும் ஒரு சக்திவாய்ந்த இராட்சசி ஆவாள். இவளது பெயரின் அர்த்தம் இலங்கையின் கடவுள் என்பதாகும். இவளைப் பார்க்கும் எல்லோரும் இலங்கையே பெண்ணாக உருமாறி இருக்கிறது என போற்றுவார்கள். அவளே இலங்கையின் வாசல்களை காக்கும் காவல் தெய்வம் என்றும் கூறுவார்கள்.  

## பிரம்மாவின் சாபம்
இந்தியாவின் பழங்கால கதைகளின்படி இலங்கினி பிரம்மாவின் பாதுகாவலர் ஆவார். பிரபஞ்சத்தை உருவாக்கும் பிரம்ம லோகத்தை பாதுகாத்தவள் ஆவாள். பிரம்ம லோகத்தைப் பாதுகாத்தபோது அவளின் பெயர் சத்யங்கினி ஆகும். இதனால் அவள் கர்வமும், பிடிவாதமும் கொண்டவளாக மாறினாள். இதனால், அவள் கோட்டையில் உள்ள மற்றவர்களை ஏளனமாகவும் அவ மரியாதையுடனும் நடத்தினாள். இது பிரம்மாவிற்கு தெரியவந்தது. பிரம்மா இதனால் மிகுந்த கோபம் கொண்டார். அதன் விளைவாக சத்யங்கினிக்கு சாபம் ஒன்றினை வழங்கினார். பிரம்மா சத்யங்கினி தன் வாழ்நாள் முழுவதும் இராட்சசர்களின் நகரை காவல் காத்திருக்க வேண்டும் என்று சாபமிட்டார். சத்யங்கினி மிகுந்த மனவருத்தம் அடைந்தாள். தன் தவற்றினை உணர்ந்தாள். அவள் பிரம்மாவிடம் மன்னிப்புக் கோரி மன்றாடினாள். ஆனால் பிரம்மா அவளின் மன்னிப்பை ஏற்கவில்லை. அவள் தனக்கு சாப விமோசனம் அளிக்குமாறு கெஞ்சினாள். அதற்கு அவர் அவளுக்கு ஒரு வரம் அளித்தார். அது என்னவென்றால், எப்பொழுது ஒரு குரங்கானது அவளைப் போரிட்டு வெற்றி அடைகிறதோ அப்பொழுதே அவள் சாபத்திலிருந்து விமோசனம் பெறுவாள் என்பதாகும். இலங்கையைக் காக்கும் பொறுப்பை ஏற்ற சத்யங்கினியின் பெயர் இலங்கினியாகியது. அனுமன் சீதையைத் தேடிச் சென்ற தனது பயணத்தில் முதலில் சுரசையைச் சந்தித்தான். பின்னர் இலங்கினியைச் சந்தித்தான். இலங்கினி அனுமனால் சாப விமோசனம் பெற்ற பின்னர் மீண்டும் பிரம்ம லோகத்திற்குத் திரும்புவதாகவும் புராணங்களில் கூறப்பட்டுள்ளது.  

## அனுமனுடன் யுத்தம்
இராமாயண புராணத்தில் சீதை எங்கிருக்கிறார் என்பதைக் கண்டு வர இராமரால் அனுமன் இலங்கைக்கு அனுப்பி வைக்கப்பட்டார். அப்போது, இலங்கையின் வாசலில் இலங்கினி நின்றுகொண்டிருந்தாள். அவள் அனுமனை வானரமே நீ யார்? இந்த இலங்கைக் கோட்டைக்குள் நுழைவது உன்னால் ஆகாது. நான் இராவணனின் ஆணையின் பேரில் இந்தக் கோட்டையினைக் காத்து வருகிறேன். நீ இங்கு வந்த நோக்கம் என்ன? என வினவினாள். தனது உண்மையான அடையாளத்தைக் கூறினால், தாம் பிடிபட்டு விடுவோம் என்பதற்காக அனுமன் பின்வரும் பதிலைக் கூறினார். அனுமன் தான் இலங்கையின் அழகைப்பற்றி கேலி செய்து விட்டதாகவும், தான் கூறியது சரிதானா? இல்லை அந்நகரம் உண்மையிலேயே மிகவும் அழகு வாய்ந்ததா? என்பதை அறிந்து கொள்வதற்காக இங்கு வந்துள்ளதாகவும் கூறினார். ஆனால், உண்மையை அறிந்த இலங்கினி அனுமனை உள்ளே செல்ல அனுமதிக்கவில்லை. இதனால், அவர்கள் இருவருக்கும் மோதல் ஏற்பட்டது. ஒரு பெண்ணென அறிந்த அனுமன் ஒரு பெண்ணிடத்தில் மிகவும் ஆக்ரோஷமாக நடந்து கொள்ளக்கூடாது என்பதற்காக அவளை இழுத்து இலேசாக தள்ளினார். அப்பொழுது காயமடைந்த இலங்கினி மயக்கமுற்று, சிறிது இரத்தத்துடன் கீழே விழுந்தாள். அப்பொழுது அவள் அனுமன் பிரம்மன் கூறிய வரத்தை அளிக்க வந்த குரங்கு என்பதை உணர்ந்து கொண்டாள். அனுமனை வணங்கி மன்னிப்பு வேண்டினாள். அனுமன் அவளுக்கு சாப விமோசனம் அளிக்கிறார். அவளை அங்கு விட்டு விட்டு செல்கிறார். சாப விமோசனம் பெற்ற இலங்கினி பின் மனமகிழ்ச்சியுடன் வாழ்கிறாள்.
# சுவேட்ஸ்மேன்


**சுவ்ர்ட்ஸ்மேன்** (**வாள்வீரன்**) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய ஒரு கற்பனை மீநாயகன் கதாப்பாத்திரம் ஆகும். இந்தக் கதாப்பாத்திரத்தை ஸ்டான் லீ மற்றும் டான் ஹெக் ஆகியோர் உருவாக்கினார்கள். சுவ்ர்ட்ஸ்மேனின் முதல் தோற்றம் ஆகஸ்ட் 1965 இல் அவென்ஜர்ஸ் #19 இல் இருந்து தோற்றுவிக்கப்பட்டது.  

இவர் முதன் முதலில் கிளின்ட் பார்டன் மற்றும் அவென்ஜர்ஸ் அணிக்கு எதிரியாக அறிமுகப்படுத்தப்பட்டது. இவரின் பாத்திரம் சில தருணங்களில் சூப்பர் வில்லனாகவும் மற்றும் ஒரு மீநாயகனாகவும் தோன்றியது.  

இந்த கதாபாத்திரத்திற்கு உயிர் கொடுக்கும் விதமாக நடிகர் டோனி டால்டன் என்பவர் மார்வெல் திரைப் பிரபஞ்சம் மற்றும் டிஸ்னி+ தொடரான ஹாக்ஐ என்ற தொடரில் நடித்துள்ளார்.
# டான் ஹெக்



**டான் ஹெக்** (ஜனவரி 2, 1929 - பிப்ரவரி 23, 1995) என்பவர் அமெரிக்க நாட்டு வரைகதை கலைஞர் ஆவார். இவர் மார்வெல் காமிக்ஸ் கதாபாத்திரங்களான அயன் மேன் மற்றும் ஆன்ட் மேன் ஆகியவற்றை இணைத்து உருவாக்கியவர் மற்றும் மார்வெல் மீநாயகன் அணி தொடரான சில்வர் ஏஜ் ஒப்பி காமிக் புக்ஸ் என்ற தொடரை 1970 களில் வரைந்துள்ளார். இவர் டிசி காமிக்ஸ் என்ற நிறுவனத்திலும் பணிபுரிந்துள்ளார் என்பது குறிப்பிடத்தக்கது.
# லாரி லிபர்



**லாரி லிபர்** (பிறப்பு: அக்டோபர் 26, 1931) என்பவர் அமெரிக்க நாட்டு வரைகதை கலைஞர், எழுத்தாளர், பென்சிலர் ஆவார். இவர் மார்வெல் காமிக்ஸ் மீநாயகன்களான அயன் மேன், தோர் மற்றும் ஆன்ட் மேன் ஆகியவற்றின் இணை உருவாக்கியவர் என்பதன் மூலம் அறியப்படும் கலைஞர் ஆனார் மற்றும் மார்வெல் காமிக்ஸின் எழுத்தாளர், ஆசிரியர் மற்றும் வெளியீட்டாளரான ஸ்டான் லீ ஆகியோரின் தம்பி ஆவார்.
# மகளிர் புற்றுநோயியல்

**மகளிர் புற்றுநோயியல்** *(Gynecologic oncology)* என்பது பெண்களின் இனப்பெருக்க அமைப்பில் உண்டாகும் புற்றுநோய் கட்டிகளை மையமாகக் கொண்ட ஒரு சிறப்பு மருத்துவத் துறையாகும். சூல்பைப் புற்றுநோய், கருப்பை புற்றுநோய், யோனி புற்றுநோய், கர்ப்பப்பை வாய்ப் புற்றுநோய் மற்றும் கருவாய் புற்றுநோய் போன்றவை இத்துறையில் ஆராயப்படும் புற்றுநோய் வகைகள் ஆகும். இத்தகைய புற்றுநோய்களைக் கண்டறியவும் சிகிச்சையளிக்கவும் இத்துறை வல்லுநர்கள் விரிவான சிறப்புப் பயிற்சிகளைப் பெற்றிருப்பர்.  

அமெரிக்க ஐக்கிய நாடுகளில் ஆண்டுதோறும் 82,000 பெண்கள் மகளிர் புற்றுநோயால் பாதிக்கப்படுகிறார்கள். 2013 ஆம் ஆண்டில் மட்டும் 91,730 பேர் இப்புற்று நோயினால் பாதிக்கப்பட்டார்கள் என கண்டறியப்பட்டது. . மகளிர் மருத்துவ புற்றுநோயியல் சங்கம் மற்றும் ஐரோப்பிய மகளிர் மருத்துவப் புற்றுநோயியல் சங்கம் போன்ற அமைப்புகள் மகளிர் புற்றுநோயாளிகளுக்கான தொழில்முறை அமைப்புகளாகும். மகளிர் புற்றுநோயியல் குழுவில் மகளிர் புற்றுநோயியல் நிபுணர்களும், மகளிர் புற்றுநோய்களைக் கையாளும் பிற மருத்துவ நிபுணர்களும் அடங்கியிருப்பர். மகளிர் புற்றுநோய்க்கான அறக்கட்டளை என்பது அமெரிக்காவின் மிகமுக்கியமான ஓர் அமைப்பாகும். இவ்வமைப்பு புற்று நோய்க்கான விழிப்புணர்வு மற்றும் ஆராய்ச்சிக்கான நிதியை வழங்குகிறது. மேலும் மகளிர் புற்றுநோய்களைப் பற்றிய கல்வித் திட்டங்களையும் அதற்கு தேவையானப் இதரபொருட்களையும் வழங்குகிறது.  

மகளிர் புற்றுநோயால் பாதிக்கப்பட்ட பெண்கள் தரமான புற்றுநோய் மையங்களில் பெறுகின்ற சிகிச்சையைக்காட்டிலும் இத்தகைய சிறப்பு மையங்களில் சிகிச்சை பெற்று நீண்ட நாள் வாழ்கிறார்கள் என்பதை நிருபிக்க குறைந்த அளவு சான்றுகளே உள்ளன . 9000 எண்ணிக்கைக்கும் மேற்பட்ட பெண்களை இணைத்து மேற்கொள்ளப்பட்ட மூன்று ஆய்வுகளின் முடிவு சிறப்பு மகளிர் புற்றுநோய் சிகிச்சை மையங்கள் பொது அல்லது சமூக மருத்துவமனைகளுடன் ஒப்பிடும்போது கருப்பை புற்றுநோயால் பாதிக்கப்பட்ட பெண்களின் வாழ்க்கையை நீடிக்கக்கூடும் என்று பரிந்துரைத்தது. மேலும் 50000 பெண்களிடம் நடத்தப்பட்ட மற்றொரு ஆய்வில் சமூகம் அல்லது பொது மருத்துவமனைகளில் சிகிச்சை பெற்றவர்களுடன் ஒப்பிடும்போது கற்பித்தல் மையங்கள் அல்லது சிறப்பு புற்றுநோய் மையங்களில் சிகிச்சைப் பெற்ற பெண்களின் வாழ்க்கை நீடித்துள்ளதாக கண்டறியப்பட்டது.
# அல்போன்சா ஆங்கில வழிக்கல்வி மேல்நிலைப் பள்ளி, நாகர்கோவில்

அல்போன்சா ஆங்கில வழிக்கல்வி மேல்நிலைப்பள்ளி (**Alphonsa Matriculation Higher Secondary School**) அல்போன்சா நகர், நாகர்கோவில், தமிழ்நாடு.  

1990 இல் இப்பள்ளி தொடங்கப்பட்டது. இந்தப் பள்ளியை சிரோ-மலபார் கத்தோலிக்க மறைமாவட்டம்]], தக்கலை நடத்துகிறது. ஆயர் ஜார்சு ராஜேந்திரன் நிர்வாகத்தின் தலைவராக உள்ளார். பள்ளியில் மழலையர் பள்ளி முதல் 12 ஆம் வகுப்பு வரை வகுப்புகள் உள்ளன.
# ரசூலன் பாய்

**ரசூலன் பாய்** (1902 &ndash; 15 டிசம்பர் 1974) ஒரு முன்னணி இந்திய இந்துஸ்தானி பாரம்பரிய இசை குரல் இசைக்கலைஞர் ஆவார். பெனாரஸ் கரானாவைச் சேர்ந்த இவர், தும்ரி இசை வகை மற்றும் தப்பாவின் காதல் புராப் ஆங்கில் நிபுணத்துவம் பெற்றார்.  

## ஆரம்பகால வாழ்க்கை மற்றும் பயிற்சி
ரசூலன் பாய் 1902 ஆம் ஆண்டில் உத்தரப் பிரதேச மாநிலம் மிர்சாபூர் மாவட்டத்தில் கச்வா பசார் என்ற இடத்தில் பிறந்தார். அவரது தாய் அதாலத்திடமிருந்து இசை மரபுகளைக் கற்றுக்கொண்டார். ஏழைக் குடும்பத்தில் தான் பிறந்திருந்தாலும் இளமைப் பருவத்திலேயே பாரம்பரிய இசையின் ராகங்கள் மீது நல்ல புரிதலைக் கொண்டிருந்தார்.இதனை மெய்ப்பிக்கும் விதமாக தனது ஐந்தாவது வயதிலேயே உஸ்தாத் ஷம்மு கான் எனபரிடம் இசையை கற்க , பின்னர் புகழ்பெற்ற *சாரங்கியாக்களான* (சாரங்கி இசைக் கலைஞா்கள்) ஆஷிக் கான் மற்றும் உஸ்தாத் நஜ்ஜு கான் ஆகியோரிடமிருந்து இசை கற்றுக் கொள்ள அனுப்பப்பட்டார்.  

## தொழில்
ரசூலன் பாய் தப்பா *பாணி மற்றும்* *புரப் ஆங்* *ராகங்கள் பாடுவதில்* வல்லுனராக விளங்கினார். அத்துடன் தும்ரி, தவிர தாத்ரா, பூர்பி கீதம், ஓரி, கஜ்ரி மற்றும் சைத்தி போன்ற ராகங்களையும் பாடினார். . அவரது முதல் நிகழ்ச்சி தனஞ்சய்கர் அரங்கில் நடைபெற்றது, அந்த நிகழ்ச்சியின் வெற்றிக்குப் பிறகு அவர் உள்ளூர் செல்வந்தர்கள் மற்றும் ராஜாக்களிடமிருந்து அழைப்புகள் வரத் தொடங்கின. இதனால் அவர் அடுத்த ஐந்து தசாப்தங்களுக்கு இந்துஸ்தானி பாரம்பரிய இசை வடிவங்களில் ஆதிக்கம் செலுத்தினார், வாரணாசியை மையமாகக் கொண்டு பெனாரஸ் கரானாவின் திறமைமிக்க நபா் ஆனார். 1948 ஆம் ஆண்டில், அவர் முஜ்ரா இசைப்பாடல் நிகழ்ச்சிகளை நிறுத்திவிட்டு வாரணாசி (பனாரஸ்) ஒரு உள்ளூர் பனாரஸ் புடவை வியாபாரியைத் திருமணம் செய்து கொண்டு வாழத் தொடங்கினார் .  

ரசூலன் பாயின் அதே கரானா இசைக் கலைஞரான சித்தேஸ்வரி தேவி (1908-1976) சமகாலத்தவர் ஆவார். கச்சேரிகள் மற்றும் மெஹ்பில்சு நிகழ்ச்சிகளைத் தவிர, அவர் பெரும்பாலும் அகில இந்திய வானொலியின் லக்னோ மற்றும் அலகாபாத் நிலையங்கள் பிரபல பாரம்பரிய இசைப் பாடகியான நைனா தேவிக்கு இவர் கற்பித்து இருக்கிறார்.  

1969 ஆம் ஆண்டு நடந்த இனக்கலவரத்தின் போது இவரது வீடு எரிக்கப்பட்டது. ரசூலன் பாய் 1974 ஆம் ஆண்டு திசம்பர் 15, ஆம் தேதி அன்று தனது 72 ஆம் வயதில் இறந்தார். ரசூலன் பாய் மற்றும் தவாய்ப்பு அல்லது ஆடல் கணிகை பற்றிய கதைகள் சபா *திவான் இயக்கிய* *தி அதர் சாங்* (2009) என்ற திரைப்படத்தில் இடம்பெற்றது. மேலும் அவரது மிகவும் பிரபலமான பாடலான *லகத் கரேஜ்வா மா சோட், பூல் கெண்ட்வா நா மார்*, 1935 ஆம் ஆண்டு கிராமபோனில் பதிவு செய்யப்பட்டது.  

## விருதுகள்

- 1957: சங்கீத நாடக அகாதமி விருது குரலிசை
# ஹெர்குலிஸ் (வரைகதை)


**ஹெர்குலஸ்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ மற்றும் ஜாக் கிர்பி ஆகியோர் உருவாக்கியுள்ளனர். இவரின் முதல் தோற்றம் பிப்ரவரி 2009 இல் *மர்மத்திற்குள் பயணம்* #1 இல் இருந்து தோற்றுவிக்கப்பட்டது. வரைகதை புத்தகத்தின் வெள்ளி யுகத்தில் அறிமுகமான இந்த பாத்திரம் கிரேக்க புராணங்களின் தோன்றிய ஹெராக்கிள்ஸை அடிப்படையாகக் கொண்டது. 2012 இல் "சிறந்த 50 அவென்ஜர்ஸ்" பட்டியலில் 21 வது இடமும் பெற்றார்.
# திமேயோ வினை

**திமேயோ வினை** *(DeMayo reaction)* என்பது ஒரு ஒளிவேதியியல் வினையாகும். இவ்வினையில் 1,3-டைகீட்டோனின் ஈனால் ஓர் ஆல்க்கீன் இனச் சேர்மத்துடன் அல்லது C=C இரட்டைப் பிணைப்பு கொண்ட மற்றொரு இனச் சேர்மத்துடன் வினைபுரிந்து வளையபியூட்டேன் வளையம் உருவாகிறது. இவ்வளையம் ஆல்டால் வினைக்கு முன் வினைக்கு உட்பட்டு 1,5-டைகீட்டோன் உருவாகிறது :.  

டைகீட்டோனின் இரண்டு கார்பனைல் குழுக்களுக்கு இடையில் C=C இரட்டைப் பிணைப்பிலுள்ள இரண்டு கார்பன் அணுக்களைச் சேர்ப்பது இவ்வினையின் நிகர விளைவாகும்.  

ஒரு மூலக்கூறின் இரண்டு பகுதிகளைச் சேர்ப்பதற்காக ஒப்பீட்டளவில் தேர்ந்தெடுக்கப்பட்ட ஒரு வழியாகவும், 1,3-டைகீட்டோனை தொகுப்பு வினை மூலம் 1,5-டைகீட்டோனாக மாற்ற உதவும் வழி முறையாகவும் இவ்வினை தொகுப்பில் பயனுள்ளதாக இருக்கிறது. [2+2] வளையக் கூட்டு வினை வினையின் முதல் பகுதியாகும். உறுதிப்படுத்தும் ஆல்டால் பிளவின் முன்வினைக்கு வளையபியூட்டேன் வளையத்தின் நிலைப்புத்தன்மையற்ற காரணம் சாதகமாகிறது.  
| திமேயோ வினை-வினைவழி முறையின் இயங்கு படம் | } |
| --- | --- |
# பிளாக் விடோவ் (திரைப்படம்)



**பிளாக் விடோவ்** என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். மார்வெல் காமிக்ஸ் வரைகதையான பிளாக் விடோவ் என்ற பாத்திரத்தை மையமாக வைத்து மார்வெல் ஸ்டுடியோ என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் மூலம் உலகம் முழுவதும் விநியோகம் செய்யப்பட்டது.  

இந்த திரைப்படத்தை எரிக் பியர்சன் என்பவர் திரைக்கதை எழுத, கேட் சோட்லண்ட் இயக்கியுள்ளனர். இந்த திரைப்படத்தில் ஸ்கார்லெட் ஜோஹான்சன், புளோரன்சு புயூ, டேவிட் கார்பர், பாக்பென்லே, ஓல்கா குரிலென்கோ, வில்லியம் கேர்ட், ரே வின்ஸ்டோன், ரேச்சல் வய்ஸ் ஆகியோர் நடித்துள்ளார்கள். இது 2016 ஆம் ஆண்டில் வெளியான கேப்டன் அமெரிக்கா: சிவில் வார் திரைப்படத்திற்கு பிறகு அமைக்கப்பட்ட பிளாக் விடோவ்வின் கடந்த காலத்தை பற்றிய கதை  

பிளாக் விடோவ் படம் ஐக்கிய அமெரிக்காவில் ஜூலை 9, 2021 அன்று திரையரங்குகளிலும் மற்றும் டிஸ்னி+ மூலமும் ஆம் ஆண்டு வெளியானது. இது மார்வெல் திரைப் பிரபஞ்சத்தின் நான்காம் கட்டத்தில் முதல் படமாக உருவாக்கப்பட்டுள்ளது.  

## கதை சுருக்கம்
கேப்டன் அமெரிக்காவின் நிகழ்வுகளைத் தொடர்ந்து: உள்நாட்டுப் போர் (2016) நடாஷா ரோமனோஃப் தனியாக இருப்பதைக் காண்கிறார் மற்றும் அவரது கடந்த கால உறவுகளுடன் ஒரு ஆபத்தான சதியை எதிர்கொள்ள நிர்ப்பந்திக்கப்பட்டார். அவளை வீழ்த்துவதற்கு எதுவும் நிறுத்தாத ஒரு சக்தியால் பின்தொடரப்படும் ரோமனோஃப், ஒரு உளவாளியாக தனது வரலாற்றையும், அவள் ஒரு அவென்ஜராக ஆவதற்கு நீண்ட காலத்திற்கு முன்பே விட்டுச் சென்ற உடைந்த உறவுகளையும் சமாளிக்க வேண்டும்.  

## நடிகர்கள்
- ஸ்கார்லெட் ஜோஹான்சன் - நடாஷா ரோமானோப் / பிளாக் விடோவ்
  - ஒரு அவென்ஜர், கேஜிபியின் உயர் பயிற்சி பெற்ற வர் மற்றும் ஷீல்ட் இன் முன்னாள் உளவாளி. இவரின் சிறு வயது கதாபாத்திரத்தில் நடிகை மில்லா ஜோவோவிச் என்பவர் நடித்துள்ளார்.

- புளோரன்சு புயூ - யெலெனா பெலோவா / பிளாக் விடோவ்
  - நடாஷாவின் சகோதரி, பிளாக் விடோவ்க்கான சிறப்பு பயிற்சி பெற்றவர்.

- டேவிட் கார்பர் - அலெக்ஸி ஷோஸ்டகோவ் / ரெட் கார்டியன்
  - ரஷியன் நாட்டு சிறந்த சிப்பாய் மற்றும் நடாஷா மற்றும் யெலெனாவின் தந்தை.

- பாக்பென்லே - ரிக் மேசன்
- வில்லியம் கேர்ட் - தண்டர்போல்ட் ரோஸ்

- ஓல்கா குரிலென்கோ

- ரே வின்ஸ்டோன் - ட்ரேகோவ்: சிவப்பு அறையின் தலைவர்
- ரேச்சல் வய்ஸ் - மெலினா வோஸ்டோகாப் / பிளாக் விடோவ்
  - பயிற்சி பெற்ற ஒரு உளவாளி, நடாஷா மற்றும் யெலெனாவின் தாய்.
# விஷன்


**விஷன்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ராய் தாமஸ், ஸ்டான் லீ, ஜான் புஸ்ஸெமா ஆகியோரால் உருவாக்கப்பட்டது. இவரின் முதல் தோற்றம் அக்டோபர் 1968 இல் அவென்ஜர்ஸ் #57 இல் இருந்து தோற்றுவிக்கப்பட்டது. இதே பெயரில் டைம்லி காமிக்ஸ் பாத்திரத்தை அடிப்படையாகக்கொண்டது.  

மார்வெல் திரைப் பிரபஞ்சம் உரிமையில் அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018). போன்ற திரைப்படங்களில் நடிகர் பவுல் பெட்டனி என்பவர் நடித்துள்ளார்..  

## திரைப்படங்கள்
- 2015: அவெஞ்சர்ஸ்: ஏஜ் ஆஃப் அல்ட்ரான்
- 2016: கேப்டன் அமெரிக்கா: சிவில் வார்
- 2018: அவென்ஜ்ர்ஸ் : இன்பினிட்டி வார்
# ஆர்சனியோசிடரைட்டு



**ஆர்சனியோசிடரைட்டு** *(Arseniosiderite)* என்பது Ca<sub>2</sub>Fe<sup>3+</sup><sub>3</sub>(AsO<sub>4</sub>)<sub>3</sub>O<sub>2</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒர் அரியவகை ஆர்சனேட்டு கனிமமான இது சிகோரோடைட்டு அல்லது ஆர்சனோபைரைட்டு போன்ற ஆர்சனிக்கை கொண்டுள்ள கனிமங்களின் ஆக்சிசனேற்ற வினையினால் உருவாகிறது.  

பியூதாண்டைட்டு, கார்மினைட்டு, துசெர்டைட்டு, பார்மாகோலைட்டு, பிட்டிசைட்டு, அடமைட்டு, எரித்ரைட்டு போன்ற கனிமங்களுடன் சேர்ந்து ஆர்சனியோசிடரைட்டு தோன்றுகிறது என்ற குறியீட்டால் அடையாளப்படுத்துகிறது.
# ஒசியன் ஆசன்



**அடோல்ஃப் ஒசியன் ஆசன்** (Adolf Ossian Aschan) பின்லாந்து நாட்டைச் சேர்ந்த வேதியியலாளர் மற்றும் ஓர் அரசியல்வாதியாவார். இந்நாட்டின் தலைநகரான எல்சிங்கி நகரத்தில் 1860 ஆம் ஆண்டு மே மாதம் 16 அன்று இவர் பிறந்தார். 1910 முதல் 1911 வரை இரண்டு ஆண்டுகள் பின்லாந்து நாட்டின் நாடாளுமன்ற உறுப்பினராக இருந்தார். பின்லாந்து நாட்டு சுவீடிய மக்கள் கட்சியை ஒசியன் ஆசன் பிரதிநிதித்துவப்படுத்தினார். 1908 ஆம் ஆண்டு முதல் 1927 ஆம் ஆண்டு வரை எல்சிங்கி பல்கலைக்கழகத்தில் வேதியியல் பேராசிரியராகவும் ஒசியன் ஆசன் பணியாற்றினார். 1939 ஆம் ஆண்டு பிப்ரவரி மாதம் 25 அன்று இவர் காலமானார்.
# பென்சோகுவானமைன்



**பென்சோகுவானமைன்** *(Benzoguanamine)* என்பது (CNH<sub>2</sub>)<sub>2</sub>(CC<sub>6</sub>H<sub>5</sub>)N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலமீன் சேர்மத்துடன் இச்சேர்மம் தொடர்பு கொண்டுள்ளது. ஆனால் அதிலுள்ள ஓர் அமினோ குழு பீனைல் குழுவால் இடப்பெயர்ச்சி செய்யப்பட்டிருக்கும். மெலமீன் பிசின்கள் தயாரிப்பில் பென்சோகுவானமைன் பயன்படுத்தப்படுகிறது. மெலமீனைப் போல அல்லாமல் இது ஒரு குறுக்கிணைப்பி அல்ல. பென்சோ முன்னொட்டு வரலாற்றுடன் தொடர்பு கொண்டதாகும். இச்சேர்மத்தில் பென்சோ குழு இடம்பெறவில்லை ஆனால் பீனைல் குழு இடம்பெற்றுள்ளது. அசிட்டோகுவானமைன் சேர்மம் பென்சோகுவானமைனுடன் நெருங்கிய தொடர்பு கொண்டுள்ளது .  
சயனோகுவானிடினுடன் பென்சோநைட்ரைலைச் சேர்த்து ஒடுக்குதல் வினைக்கு உட்படுத்தினால் பென்சோகுவானமைன் தயாரிக்க முடியும்  
:(H<sub>2</sub>N)<sub>2</sub>C=NCN + PhCN → (CNH<sub>2</sub>)<sub>2</sub>(CPh)N<sub>3</sub>  
## பாதுகாப்பு
எலிகளுக்கு வாய்வழியாக கொடுக்கப்படும்போது பென்சோகுவானமைனின் உயிர் கொல்லும் அளவு கிலோகிராமுக்கு 1470 மி.கி ஆகும்.
# நடாலியா போன்ஸ் தி லியோன்



**நடாலியா போன்ஸ் தி லியோன் (Natalia Ponce de León)** (பிறப்பு: 1980 ஆகத்து 8) இவர் போகோட்டாவில் பிறந்த கொலம்பிய பெண் ஆவார். தனது நாட்டில் அமிலத் தாக்குதல்களில் ஈடுபடுவோரை குறிவைத்து ஒரு சட்டத்திற்காக வெற்றிகரமாக பிரச்சாரம் செய்தவர். இவரும் ஒரு அமிலத்தாக்குதலிம் பாதிக்கப்பட்டு உயிர் பிழைத்தவர் ஆவார். 2016ஆம் ஆண்டில், இவர் பிபிசியின் 100 பெண்களில் ஒருவராக பட்டியலிடப்பட்டார். இவர் கொலம்பியாவின் போகோட்டாவில் உள்ள பொலிடிக்னிகோ கிரான்கொலம்பியானோ பல்கலைக்கழகத்தில் திரைப்பட ஆய்வுகளில் இளங்கலை பட்டம் பெற்றார்.  

## தாக்குதல்
போன்ஸ் தி லியோன், லண்டனில் சிறிது காலம் வாழ்ந்த பின்னர் போகோடாவிற்கு திரும்பி வந்தார். அங்கு இவர் ஆங்கிலம் படித்து உணவக பணியாளராக பணிபுரிந்தார். கொலம்பியா திரும்பி வந்ததும், தனது தாயுடன் வேலை செய்யத் தொடங்கினார். பள்ளி சீருடைகள் தயாரித்தார். இவர் எதிர்பாராத விதமாக ஜொனாதன் வேகா என்பவனால் தாக்கப்பட்டார். இவர் 2014 மார்ச் 27, அன்று சாண்டா பார்பராவில் உள்ள தனது தாயைப் பார்க்கச் செல்லும்போது முகத்திலும் உடலிலும் ஒரு லிட்டர் சல்பூரிக் அமிலத்தை வீசினான். முன்னாள் பக்கத்துவிட்டைச் சேர்ந்த வேகா, போன்ஸ் தி லியோன் மீது "தொந்திரவு" கொடுத்து வந்ததாகவும், இவர் ஒரு உறவுக்கான திட்டத்தை நிராகரித்த பின்னர் இவருக்கு எதிராக மரண அச்சுறுத்தல்களைச் செய்ததாகவும் தெரிவிக்கப்பட்டது. அமிலத் தாக்குதலின் விளைவாக இவரது உடல் 24 சதவீதம் கடுமையாக பாதிக்கப்பட்டது. தாக்குதலுக்குப் பின்னர் போன்ஸ் தி லியோன் தனது முகம் மற்றும் உடலில் 37 புனரமைப்பு அறுவை சிகிச்சைகளை மேற்கொண்டார்.  

## புதிய சட்டம்
இவரது வழக்கு தனிப்பட்ட சம்பவம் அல்ல. தாக்குதல் நடைபெறுவதற்கு மூன்று ஆண்டுகளுக்கு முன்னர், கொலம்பியா உலகில் தனிநபர் அமில தாக்குதல்களின் மிக உயர்ந்த விகிதங்களில் ஒன்றாகும். இருப்பினும், இவரது தாக்குதலுக்குப் பின்னர் சில மாதங்களில் போன்ஸ் டி லியோனின் பிரச்சாரம் தொடங்கும் வரை ஒரு பயனுள்ள சட்டம் நடைமுறையில் இல்லை.  

இவரது தக்குதலுக்குப் பிறகான புதிய சட்டம், அமில தாக்குதல்களை ஒரு குறிப்பிட்ட குற்றமாக வரையறுத்து. தண்டனை பெற்ற குற்றவாளிகளுக்கு அதிகபட்ச தண்டனையை 50 ஆண்டுகள் வரை அதிகரிக்கிறது.
# என்95 முகமூடி


ஒரு **N95 மாஸ்க்** அல்லது **N95 சுவாசக் கருவி** என்பது N95 NIOSH காற்று வடிகட்டுதல் மதிப்பீட்டை பூர்த்தி செய்யும் ஒரு துகள் வடிகட்டியைக் கொண்ட ஒரு சுவாசக் கருவியாகும், அதாவது இது குறைந்தது 95% காற்றின் வழி பரவும் துகள்களை வடிகட்டுகிறது, ஆனால் எண்ணெய் போன்ற பொருட்களை வடிகட்டாது. இது மிகவும் பொதுவான துகள் போன்ற பொருட்களை வடிகட்டும் முகக்கவச சுவாசக் கருவியாகும். இந்த வகையான சுவாசக் கருவி துகள்களிலிடமிருந்து நம்மைப் பாதுகாக்கிறது, ஆனால் வாயுக்கள் அல்லது நீராவி போன்றவற்றினை வடிகட்ட இயலாது.
# கேட் சோட்லண்ட்



**கேட் சோட்லண்ட்** (10 ஆகத்து 1968) என்பவர் ஆஸ்திரேலிய நாட்டுத் திரைப்பட மற்றும் தொலைக்காட்சி எழுத்தாளர் மற்றும் இயக்குநர் ஆவார். சோமர்சால்ட் (2004), லோர் (2012) மற்றும் பெர்லின் சின்றோமே (2017) ஆகிய திரைப்படங்களை இயக்கியதன் மூலம் அறியப்படும் இயக்குநர் ஆவார்.  

## ஆரம்ப கால வாழ்க்கை
சோட்லண்ட் 10 ஆகத்து 1968 இல் டெமோரா, நியூ சவுத் வேல்ஸ், நியூ சவுத் வேல்ஸ், ஆஸ்திரேலியாவில் பிறந்தார். அவர் ஆஸ்திரேலிய திரைப்படம், தொலைக்காட்சி மற்றும் வானொலி பள்ளியில் பட்டம் பெற்றார், அங்கு அவர் மிகவும் நம்பிக்கைக்குரிய மாணவருக்கான தெற்கு நட்சத்திர விருதைப் பெற்றார்.  

## திரைப்படம்
| ஆண்டு | திரைப்படம் | இயக்குநர் | எழுத்தாளர் |
| --- | --- | --- | --- |
| 2004 | சோமர்சால்ட் |  |  |
| 2012 | லோர் |  |  |
| 2017 | பெர்லின் சின்றோமே |  |  |
| 2021 | பிளாக் விடோவ் |  |  |

## குறும்படங்கள்
| ஆண்டு | திரைப்படம் | இயக்குநர் | எழுத்தாளர் |
| --- | --- | --- | --- |
| 1998 | பெண்டுபவுஸ் |  |  |
| 1999 | பிலோவேர் கேர்ள் |  |  |
| 2000 | ஜாய் |  |  |

## தொலைக்காட்சி
| ஆண்டு | திரைப்படம் | இயக்குநர் | எழுத்தாளர் | குறிப்புகள் |
| --- | --- | --- | --- | --- |
| 2001-2003 | தி சீக்ரெட் லைப் ஒப் அஸ் | 10 அத்தியாயங்கள் |  |  |
| 2002-2003 | பேட் காப், பேட் காப் | 4 அத்தியாயங்கள் |  |  |
| 2006 | சைலன்ஸ் | தொலைக்காட்சி திரைப்படம் |  |  |
| 2012 | ஸ்லாப் | குறுந்தொடர்;
அத்தியாயம் "ரோஸி" |  |  |
| 2014 | டெவில்'ஸ் பிலேகிரௌண்ட் | குறுந்தொடர்;
அத்தியாயம் "வேர்ல்விண்டால் அண்ட் ஸ்டார்ம்" |  |  |
| 2015 | டெட்லைன் கல்லிபோலி | குறுந்தொடர்;
அத்தியாயம் 2 | } |  |
# எரிக் பியர்சன்



**எரிக் பியர்சன்** (பிறப்பு: திசம்பர் 14, 1984) என்பவர் அமெரிக்க நாட்டு திரைக்கதை ஆசிரியர் ஆவார். இவர் மார்வெல் சிடுடியோ நிறுவனத்துடன் இணைந்து அவர்களின் குறும்பட மார்வெல் ஒன்-சாட்சு தொடர் திரைப்படங்களுக்காக திரைக்கதை எழுதியுள்ளார், மற்றும் தோர்: ரக்னராக் (2017), பிளாக் விடோவ் (2021) மற்றும் காட்சில்லா விசு. காங் (2021) ஆகிய திரைப்படங்களுக்கு திரைக்கதை எழுத்தாளராகவும் பணியாற்றியுள்ளார்.  

இவர் நியூயார்க்கு பல்கலைக்கழகத்தின் இடிசு சுகூல் ஆப் ஆற்சில் திரைக்கதை பிரிவில் படித்தார். 2010 இல் மார்வெல் சிடுடியோவின் திரைக்கதை திட்டத்தில் சேர்ந்தார்.
# இலங்கையில் பாலின பாத்திரங்கள்


**பாலினங்களின் பாத்திரங்கள் (Gender roles in Sri Lanka)** குறித்து இலங்கையில் உள்ள அனைத்து இனத்தவர்களும் பல வேறுபாடுகளைக் கொண்டுள்ளனர். சிறிமாவோ பண்டாரநாயக்கா என்ற பெண் தலைவரை தேர்ந்தெடுத்த உலகின் முதல் நாடு இலங்கையாகும். பண்டாரநாயக்காவின் கணவரும் முந்தைய இலங்கையின் அதிவருமான எஸ். டபிள்யூ. ஆர். டி பண்டாரநாயக்கா ஒரு உளவாளியால் கொலை செய்யப்பட்ட பின்னர் 1960 ல் நடந்த தேர்தலில் சிறிமாவோ பண்டாரநாயக்கா வெற்றி பெற்றார்.  

பாலின சமத்துவ குறியீடுகளைப் பார்க்கும்போது இலங்கை ஒப்பீட்டளவில் சிறந்து விளங்குகிறது என்றாலும், இலங்கையில் பாலின சமத்துவமின்மை தொடர்பான பல அடிப்படை சிக்கல்கள் இன்னும் உள்ளன.  

**இலங்கையில்** பல **பெண்கள்** வேலை செய்யத் தேர்வு செய்கிறார்கள். சிலர் வீட்டில் வேலை செய்வதையும் குழந்தைகளைப் பராமரிப்பதையும் தேர்வு செய்கிறார்கள். விவசாயத்தை நம்பியுள்ள குடும்பங்களில், பெண்கள் களையெடுக்கும் பொறுப்பில் உள்ளனர். மேலும் அறுவடைக்கு உதவுகிறார்கள். ஏழைக் குடும்பங்களில், பெண்கள் உயர் வர்க்க நபர்களுக்கும் முழுநேர வேலையைச் செய்கிறார்கள். மேலும், மனிதனின் பங்கு தனது குடும்பத்தை, தனது தொழிலைக் கவனிப்பதன் மூலம் பொருள் ஆதரவை வழங்குவதாகக் கருதப்படுகிறது.  

படிநிலையின் மையத்தில் குழந்தைகள் உள்ளனர், அவர்கள் சுதந்திரமாக கலந்து இரு பாலினத்தவர்களிடமிருந்தும் மிகுந்த பாசத்தைப் பெறுகிறார்கள். நடுத்தர மற்றும் உயர் வருமானம் கொண்ட வகுப்பினரிடையே, குழந்தைகளின் கல்வி அவர்களின் இருபதுகளின் ஆரம்பத்தில் நிறுத்தப்படுகிறது. மேலும் பெண்கள் ஆண்களுடன் கலந்து வேலை செய்யலாம் அல்லது கடந்த காலங்களில் ஆண்களுக்காக ஒதுக்கப்பட்ட வேலைகளை எடுத்துக் கொள்ளலாம். குறைந்த வருமானம் கொண்ட குழந்தைகளுக்கு, அவர்கள் சிறு வயதில் வேலைக்குச் செல்கின்றனர்.  

## பாலின சமத்துவமின்மை
பிராந்தியத்தில் உள்ள மற்ற நாடுகளுடன் ஒப்பிடுகையில், இலங்கை பல பாலின சமத்துவ குறியீடுகளில் சிறந்த இடத்தில் உள்ளது. இருப்பினும், இந்த குறியீடுகளின் செல்லுபடியை கேள்விக்குள்ளாக்கும் சில ஆதாரங்களும் உள்ளன. மேலும், உலகளவில், பாலின சமத்துவ குறியீடுகளில் இலங்கை ஒப்பீட்டளவில் குறைவாக உள்ளது. ஒட்டுமொத்தமாக, சமூக வரலாற்றின் இந்த முறை பெண்களை குறைத்து மதிப்பிடும் ஒரு சுழற்சியை உருவாக்குகிறது. இது சுகாதாரப் பாதுகாப்பு மற்றும் பள்ளிப்படிப்புக்கு இரண்டாம் நிலை அணுகலை மட்டுமே வழங்குகிறது. இதனால் உயர் மட்ட வேலைகள் அல்லது பயிற்சியினைப் பெறுவதற்கான வாய்ப்புகள் குறைவாகவே இருக்கிறது. முனைவர் எலைன் எனார்சன் மேற்கொண்ட ஆய்வில், இந்த சுழற்சி அரசியலில் குறைவான பங்கேற்பு மற்றும் சமூக உரிமைகள் போன்றப் பிரச்சினையை மோசமாக்குகிறது.